คือหนูมีเพศสัมพันธ์กับแฟนวันที่9ใส่ถุงยางแต่หลั่งใน(หลั่งในถุง)แล้วหนูไม่ได้กินยาคุมฉุกเฉิน พอวันที่10หนูก็มีเพศสัมพันธ์อีกเป็นแบบเดิม หลั่งในแต่ใส่ถุง รอบนี้กินยาคุมฉุกเฉินแบบ1เม็ดไป พอวันที่15 หลั่งในใส่ถุงอีกแต่ไม่ได้กินยาคุมฉุกเฉิน พอมาวันนี้วันที่18 มีเลือดออก อยากทราบว่าจะท้องไหมคะ แล้วเลือดอันนี้คือเลือดอะไรแล้วจะหยุดไหลมั้ย
สวัสดีค่ะ การมีเพศสัมพันธ์ในวันที่ 9, 10 ธ.ค. และ 15 ธ.ค. หากใส่ถุงยางอนามัยป้องกัน โอกาสในการตั้งครรภ์ก็มีน้อยอยู่ และไม่จำเป็นต้องทานยาคุมฉุกเฉินไป แต่หากได้ทานไปในวันที่ 10 ธ.ค. แล้ววันที่ 18 ธ.ค. ได้มีเลือดออกมา หากไม่ใช่ช่วงวันที่ที่ประจำเดือนจะมา เลือดดังกล่าวก็น่าจะเกิดจากผลของยาคุมฉุกเฉินค่ะ และการที่มีเลือดออก ก็แสดงว่าไม่น่ามีการตั้งครรภ์เกิดขึ้นค่ะ แต่หากจะให้แน่นอน ก็ควรตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะสำหรับประจำเดือนนั้น อาจมาในช่วงเวลาเดิม หรืออาจมาช้ากว่ากำหนดได้ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ โดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ